**Előterjesztés a Balaton-nagyberek Vízitársulat 2016.05.06.-i Küldöttgyűlése elé.**

**Tárgy:**

Társulati művek, elkülönítetten kezelt és üzemeltetésre átvett vagyon nyilvántartására

**Tisztelt Küldöttgyűlés!**

A vízitársulatokról szóló 2009 évi CXLIV tv jelenleg hatályos változata szerint a társulat a vízjogi üzemelési engedélyében megfogalmazott közfeladatok ellátása során az ehhez szükséges társulati műveket fenntartja és üzemelteti (3.§.2.) bekezdés) .

A társulati műveket 2010-ben az alapításkor nevesítettük az Alapszabályunk mellékletében, azt a Küldöttgyűlésünk jóvá hagyta. 2012-ben kiegészítettük, és Küldöttgyűlésünk azt jóváhagyta.

A társulati művek a jelenleg hatályos törvényi előírások szerint a vízitársulat saját tulajdonában lehetnek, illetve önkormányzati vagy magántulajdonban. Utóbbi két esetben a tulajdonossal a művek fenntartására, üzemeltetésére a társulatnak üzemeltetési szerződést kell kötnie. ( 1.§.33.) bek.) Az állami tulajdonú művek társulatok részére üzemeltetésre történő átadását és erre vonatkozó üzemeltetési szerződés előírását a vízgazdálkodási törvény módosítása miatt már a víztársulati törvény nem tartalmazza.

Ennek az előírásnak úgy teszünk eleget, hogy az állam nem a vízitársulatnak adta korábban üzemeltetésre a műveket, ilyen átadás soha nem valósult meg. Ellenben az állam 1992-ben földhaszonbérleti szerződés keretében a magántulajdonosnak minősülő Hubertus Agráripari Bt.-nek 99 év időtartamra átadta üzemeltetésre.

A birtokon belül lévő Hubertus Bt. az állami vagyonkezelő (akkor MNV ZRT) erre vonatkozó 2008 évi írásos felhatalmazásával tovább adta üzemeltetésre erre vonatkozó megállapodás keretében a műveket a 2010-ben megalakult BNB VT-nek.

Így a társulati művek üzemeltetésére vonatkozó megállapodással jogszerűen rendelkezünk.

A korábban bárkitől, - jelenleg már csak az önkormányzattól és magántulajdonosoktól üzemeltetésre átvett művek et a társulat elkülönített vagyonként köteles nyilvántartani (1.§.4.), és arról tételes nyilvántartást köteles vezetni. Az elkülönített vagyon kimutatását évente aktualizálni kell, , és a Küldöttgyűlés által kell jóváhagyatni (41.§.(4).).

Az ismert jogvita miatt a Hubertus Bt által a BNB VT részére üzemeltetésre átadott állami tulajdonú társulati művekhez nem tudtunk elkülönített vagyon értéket rendelni, mivel az erre vonatkozó megkeresésektől az állami tulajdonost lépviselő NFA elzárkózott. Ennek a ténynek a rögzítésével nyújtottuk be minden évben a mérlegbeszámolónk szöveges mellékletét a Küldöttgyűlés elé.

Az állami tulajdonos elzárkózása miatt nem tudtunk eleget tenni a jogszabályi előírásnak, és nem tudtunk értéket rendelni a társulati művekként nyilvántartott tárgyi eszközökhöz (zsilip, műtárgy, csatorna, stb.).

Mivel teljes körűséget amúgy sem tudtunk volna biztosítani, - és így a jogszabályi előírásnak eleget tenni, ezért a részben vagy egészben a Hubertus tulajdonában lévő műveket sem mutattuk ki értékben.

A jelenleg hatályos törvényi előírás alapján azonban az állami tulajdonos kihagyásával, csak a magántulajdonosoktól átvett társulati műveket kell immár csak szerepeltetni az elkülönített vagyon kimutatásában.

Így az állami tulajdonos elzárkózására már nincs hivatkozási alapunk, így a művekhez a rendelkezésünkre álló érték adatot kell hozzárendelnünk, hogy eleget tegyünk a törvényi előírásnak.

A vagyon elemként viselkedő társulati művek értékkel történő számbavételére több szóba jöhető megoldást terjesztettünk az IB és az FB elé.

A Felügyelő Bizottság **2/2016.(02.03.) F.B sz** határozatában foglalt javaslat alapján az Intéző Bizottság a következő határozatot hozta:

**2/2016.(02.03.) I.B sz. Határozat:**

**Az Intéző Bizottság 3 igen szavazattal úgy döntött,, hogy a BNB VT 2016 tavaszi Küldöttgyűlése elé a következő előterjesztés kerüljön:**

**Az üzemeltetésre átvett művek(vagyonelemek) vagyoni értékét, - amennyiben rendelkezésre áll az adat, - bruttó, beszerzéskori vagy létesítés kori értéken, minden más esetben érték nélkül elkülönítetten csak mérlegen kívüli vagyonként kerüljön kimutatásra az éves mérlegbeszámoló szöveges kiegészítésében!**

**Felkéri az ügyvezetést a szükséges dokumentumok összeállítására!**

Az ennek alapján kikért Hubertus adatszolgáltatásban kifejtettek szerint a Hubertus Bt csak a saját tulajdonú, általa létesített művek értékéről, - valamint az állami tulajdonú műveken végzett értéknövelő beruházások értékéről tud tételes analitikai kimutatást biztosítani. Ezért az általa üzemeltetésre átadott, de állami tulajdonú társulati műveket a tételes kimutatásában szerepelteti ugyan, de értékkel nem tartja nyilván .

Mivel a nullás értékkel kimutatásra kerülő állami tulajdonú művek, semmiképp nem tükrözik a valós piaci értékeket, a Hubertus könyveiben szereplő tételeknél sem indokolt az évente költséges vagyonértékeléssel felbecsült eszköz érték kimutatása, az amortizációval csökkentett nettó érték szerepeltetésére viszont szintén nem tükrözne valós piaci eszköz értékeket.

Ezért hogy a jogszabályi előírásnak megfeleljünk, a Hubertus kísérőlevelében foglalt kiegészítésekkel javaslom a Küldöttgyűlésnek elfogadásra az üzemeltetésre átvett , - társulatunknál társulati művek, - a Hubertusnál tárgyi eszközök - elkülönített vagyonként történő analitikai kimutatását!

A létesítmények üzemeltetésére azok átadásakor már a jogszabályi előírásnak megfelelő üzemeltetési szerződéssel rendelkezünk.

**Határozati javaslat:**

**A Küldöttgyűlés megtárgyalta és ……/2016.(05.06.) KGY számú határozatával elfogadja az üzemeltetésre átvett társulati művek értékét 715 098 eFt összeggel, az átadó szervezet által 2016.04.22.-én kelt 173-1/2016 ügyiratszámú levelében foglaltak szerint.**

**Utasítja az ügyvezetést, hogy mérleg tételként nem szereplő, analitikai nyilvántartásában szerepeltesse!**

Kéthely Sáripuszta 2016.04.25.

Tisztelettel:

Csató András

I.B. Elnök

Melléklet:

Hubertus Bt 173-1/2016 számú levele, és annak mellékletét képező társulati mű lista.